Option Compatible

Съдържание
Индекс 🔎︎

# Оператор Option Compatible

Option Compatible разширява компилатора и библиотеката на LibreOffice Basic, като позволява допълнителни езикови конструкции в Basic.

Този оператор трябва да бъде поставен в модул преди изпълнимия програмен код.

Функцията CompatibilityMode() управлява режима по време на изпълнение и влияе върху всичкия код, изпълняван след включване или изключване на режима.

Тази настройка може да повлияе или да помогне в следните ситуации:

- Разрешаване на специални знаци в идентификатори. Всички знаци, дефинирани като букви в знаковия набор Latin-1 (ISO 8859-1), могат да участват в идентификатори.

- Създаване на константи на VBA с непечатаеми знаци.

- Поддръжка на запазените думи Private/Public за процедури.

- Задължителен оператор Set за обекти.

- Подразбирани стойности за незадължителните параметри на процедури.

- Наименувани аргументи, когато са налице няколко незадължителни параметъра.

- Предварително зареждане на библиотеките на LibreOffice Basic

Option Compatible е задължителен, когато се създават модули на класове.

### Синтаксис:

Option Compatible

### Пример:

### Специални знаци в идентификатори

            Option Compatible
            ' С тази настройка кодът работи, без нея предизвиква грешка при компилация.
            Sub Main
                ä = 10
                print ä
            End Sub

Операторът Option VBAsupport 1 автоматично задава и оператор Option Compatible.

Теми, свързани с показаната

Оператор Rem

Функция CompatibilityMode()

Оператор Option Base

Оператор Option Explicit

Оператор Option VBASupport

Оператор Option ClassModule

Промяна на областта на видимост на променливи в Използване на процедури и функции с функцията CompatibilityMode().

Вижте Идентифициране на операционната система и Получаване на информация за сесията за примери с модули на класове или споделената библиотека на Basic Access2Base за други примери с класове, при които се използва режимът Option Compatible на компилатора.