Съдържание
Индекс 🔎︎

# Създаване на типово писмо

За да създадете типово писмо, ви е нужен текстов документ, който съдържа полета за данните на адреса, и база от данни с адреси. След това трябва да обедините данните за адреси и текстовия документ, за да отпечатате писмата или да ги изпратите по е-поща.

Ако документът е във формат HTML, вградените или свързани изображения няма да бъдат изпратени със съобщението.

Помощникът Циркулярни документи ви улеснява при създаването на типови писма.

# За да създадете типово писмо

1. Изберете Инструменти - Помощник за циркулярни писма.

   Ще видите диалоговия прозорец на помощника за циркулярни писма. Следва пример за един от многото възможни пътища през страниците на този помощник:

2. Изберете Започване от шаблон и натиснете бутона Преглед.

   Ще видите диалоговия прозорец Нов.

3. Изберете Бизнес кореспонденция в левия списък и Съвременно бизнес писмо в десния. Щракнете върху OK, за да затворите диалоговия прозорец „Шаблони“ и натиснете бутона Напред в помощника.

4. Изберете Писмо и натиснете Напред.

5. В следващата стъпка на помощника натиснете бутона Избор на списък с адреси, за да се уверите, че използвате правилния списък с адреси. Ако желаете да използвате адресен блок, изберете типа му, задайте съответствие на полетата с данни (ако е необходимо) и натиснете Напред.

6. Следва стъпката Създаване на поздрав. Махнете отметката от полето Вмъкване на персонализиран поздрав. Под Общ поздрав изберете поздрава, с който желаете да започват всички писма.

7. Ако искате да поставите поле за попълване другаде в документа, изберете съответната колона от източника на данни за адреси, после плъзнете и пуснете заглавието й на желаното място в документа. Задължително трябва да е избрана цялата колона.

8. Натиснете Напред и накрая – Готово, за да завършите обединяването.

Теми, свързани с показаната

Полета

Регистриране на адресен бележник

Бази от данни – общ преглед