Съдържание
Индекс 🔎︎

# Линия

Задайте настройките за форматиране на избраната линия или линията, която желаете да начертаете. Освен това можете да добавите специални краища към линията или да променяте символите в диаграма.

За достъп до тази команда...

Изберете раздела Форматиране - Текстово поле и фигура - Обект - Линия - Линия.

Изберете Изглед - Стилове - отворете контекстното меню и изберете раздела Промяна/Нов - Линия (документи - презентации).

Изберете раздела Форматиране - Заглавие - Кантове (диаграми).

Изберете раздела Форматиране - Легенда - Кантове (диаграми).

Изберете раздела Форматиране - Ос - Линия (диаграми).

Изберете раздела Форматиране - Мрежа - Линия (диаграми).

Изберете раздела Форматиране - Стена на диаграма - Кантове (диаграми).

Изберете раздела Форматиране - Дъно на диаграма - Кантове (диаграми).

Изберете раздела Форматиране - Фон на диаграма - Кантове (диаграми).

## Свойства на линия

### Стилове

Изберете вида линия, който желаете да използвате.

Стил за линии

### Цветове

Изберете цвят за линията.

Цвят на линия

### Ширини

Изберете ширина за линията. Можете да добавите мерна единица. Нулева ширина на линия означава много тънка линия с дебелина един пиксел на изходното устройство.

Ширина на линия

### Прозрачност

Въведете прозрачността на линията, като 100% означава напълно прозрачна, а 0% – напълно непрозрачна.

Разделът Линия от диалоговия прозорец Серия с данни е достъпен само ако изберете Точкова (XY) за Тип на диаграмата.

## Икона

Задайте настройките на символите за данни в диаграмата.

### Избор

Изберете стила на символите в диаграмата. Ако изберете Автоматично, LibreOffice ще използва подразбираните символи за избрания вид диаграма.

### Ширина

Въведете ширина за символа.

### Височина

Въведете височина за символа.

### Запазване на пропорциите

Запазва пропорциите на символа, когато въвеждате нова височина или ширина.

## Стил на краищата

Можете да поставите специални символи в единия или двата края на избраната линия. За да добавите в списъка символ по избор за край на линия, изберете символа в документа и отворете раздела Стилове за краища от този диалогов прозорец.

### Стил

Изберете стила за край на линия, който желаете да приложите върху избраната линия.

### Ширина

Въведете ширина за края на линията.

### Центрирано

Поставя центъра на символа за край на линия върху края на избраната линия.

### Еднакви краища

Автоматично обновява двете настройки за краища на линията, когато въведете нова ширина, изберете друг символ за край на линия или центрирате някой символите за край на линия.

## Стилове на ъглите и крайчетата

### Стил на ъглите

Изберете с каква форма да бъдат ъглите на линията. Ако ъгълът е остър, заострената форма се замества със скосена.

### Стил на крайчетата

Изберете стила на крайчетата на линията. Същата форма се използва за вътрешните тирета.

### Поле за мостра

Показва мостра на текущия избор.