Позиция и размер (текстово поле и фигура)

Съдържание
Индекс 🔎︎

# Позиция и размер

Преоразмерява или мести избрания обект.

За достъп до тази команда...

Щракнете върху текстово поле или фигура, за да я изберете, а после...

Изберете раздела Форматиране - Текстово поле и фигура - Обект - Обект и фигура - Позиция и размер - Позиция и размер.

Отворете контекстното меню за избрания обект - изберете Позиция и размер - раздел Позиция и размер.

Икона за позиция и размер в менюто

Натиснете F4 след избирането, за да отворите раздела директно.

## Позиция

Задайте местоположението на избрания обект върху страницата.

Координатните оси започват от колона A, ред 1.

В таблица с посока на четене „от дясно наляво“ координатите X са отрицателни.

Координатите са относителни спрямо началото. Подразбираната начална позиция е в горния ляв ъгъл на областта за съдържание на страницата.

### Позиция X

Въведете хоризонталната координата, на която трябва да бъде разположена избраната базова точка.

### Позиция Y

Въведете вертикалната координата, на която трябва да бъде разположена избраната базова точка.

### Базова точка

Избраната базова точка ще бъде преместена на избраната Позиция по X и Позиция по Y.

Базовата точка винаги се връща в горния ляв ъгъл при следващо отваряне на диалога.

## Размер

Задайте размера на избрания обект.

Преоразмерете избрания обект до желаната ширина и височина спрямо избраната базова точка.

### Ширина

Въведете ширина за избрания обект.

### Височина

Въведете височина за избрания обект.

### Запазване на пропорциите

Поддържа съотношението между ширината и височината, когато се променя настройката за ширина или за височина в диалоговия прозорец.

Само за фигури.

### Закотвяне

Задайте настройките за закотвяне на избрания обект или рамка. Настройките за закотвяне не са достъпни, когато отворите диалога от прозореца „Стилове“.

#### Към страница

Закотвя селекцията за текущата страница.

#### Към абзац

Закотвя селекцията за текущия абзац.

#### Към знак

Закотвя селекцията за знак.

#### Като знак

Закотвя селекцията като знак. Височината на текущия ред се променя, за да съответства на височината на селекцията.

### Към рамка

Закотвя селекцията за обграждащата рамка.

### Базова точка

Щракнете върху базова точка в решетката, след което въведете нови размери за избрания обект в полетата Ширина и Височина.

Избраната базова точка остава фиксирана в решетката. Обектът се преоразмерява спрямо тази точка.

## Защитаване

### Позиция

Предотвратява промени в позицията или размера на избрания обект.

### Размер

Не ви позволява да преоразмерявате обекта.

### Позиция

Задайте местоположението на избрания обект върху текущата страница.

#### Хоризонтално

Изберете начина на хоризонтално подравняване на обекта. Тази настройка не е достъпна, ако сте избрали „закотвяне като знак“.

#### с

Въведете разстоянието, което да бъде оставено между левия край на избрания обект и отправната точка, избрана в полето Спрямо. Тази настройка е достъпна само ако изберете „Отляво“ в полето Хоризонтално.

#### спрямо

Изберете отправната точка за хоризонталното подравняване. Налице са следните възможности:

- Област на абзаца: обектът се позиционира, като се има предвид цялата ширина, достъпна за абзаца, включително пространствата за отстъпи.

- Текстова област на абзаца: обектът се позиционира с оглед на цялата ширина, достъпна за текста в абзаца, без пространствата на отстъпите.

- Ляв кант на абзаца: обектът се позиционира според ширината на пространството за отстъп, налично вляво от абзаца.

- Десен кант на абзаца: обектът се позиционира според ширината на пространството за отстъп, налично вдясно от абзаца.

- Ляв кант на страницата: обектът се позиционира с оглед на пространството между левия ръб на страницата и левия край на абзаца.

- Десен кант на страницата: обектът се позиционира с оглед на пространството между десния ръб на страницата и десния край на абзаца.

- Цялата страница: обектът се позиционира с оглед на цялата ширина на страницата, от левия до десния ѝ ръб.

- Текстова област на страницата: обектът се позиционира с оглед на цялата ширина, предназначена за текст в страницата, от лявото до дясното поле на страницата.

- Знак: обектът се позиционира с оглед на хоризонталното пространство, използвано от знака.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Полето за мостра показва резултата от избраните настройки за подравняване.

#### Обръщане на четните страници

Обръща текущите настройки за хоризонтално подравняване на четните страници.

#### Вертикално

Изберете начина за вертикално подравняване на обекта.

Ако закотвите обекта за рамка с фиксирана височина, са достъпни само вариантите "Долу" и "Центрирано".

#### с

Въведете разстоянието, което да бъде оставено между горния край на избрания обект и отправната точка, избрана в полето Спрямо. Тази настройка е достъпна само ако изберете „Отгоре“ или „Отдолу“ (като знак) в полето Вертикално.

#### спрямо

Изберете отправната точка за вертикалното подравняване. Налице са следните възможности:

- Поле: в зависимост от вида на закотвянето обектът се позиционира с оглед на пространството между горното поле и знака (закотвяне „Към знак“) или долния край на абзаца (закотвяне „Към абзац“), в който е поставена котвата.

- Текстова област на абзаца: обектът се позиционира според височината на абзаца, в който е поставена котвата.

- Цялата страница: обектът се позиционира според пълната височина на страницата, от горния до долния ѝ ръб.

- Текстова област на страницата: обектът се позиционира с оглед на цялата височина, предназначена за текст, от горното до долното поле.

- Знак: обектът се позиционира с оглед на вертикалното пространство, използвано от знака.

- Ред от текста: обектът се позиционира според височината на реда от текста, в който е поставена котвата.

- Базова линия: достъпна само за закотвяне „Като знак“, тази настройка позиционира обекта с оглед на основната шрифтова линия, върху която се разполагат всички знаци.

- Ред: достъпна само за закотвяне „Като знак“, тази настройка позиционира обекта според височината на реда, в който е поставена котвата.

Имайте предвид, че наборът от възможности зависи от настройките за закотвяне. Затова поради текущия избор на закотвяне може да не са показани всички изброени възможности.

Полето за мостра показва резултата от избраните настройки за подравняване.

#### Съблюдаване границите на текста

Задържа избрания обект в границите на текста, към който е закотвен. Ако желаете обектът да може да бъде поставен на произволно място в документа, не отмятайте това поле.

По подразбиране полето Съблюдаване границите на текста се отмята при отваряне на документ, създаден с версия на Writer преди OpenOffice.org 2.0. Когато създавате документ или отваряте документ във формата на Microsoft Word (*.doc), полето не се отмята.

## Напасване

Указва дали размерът на графичен обект да се приспособява към размера на въведения текст.

### Ширина според текста

Разширява обекта хоризонтално до ширината на текста, ако обектът е по-малък от текста.

### Височина според текста

Увеличава височината на обекта до тази на текста, ако обектът е по-малък от текста.

Адаптирането е достъпно само за текстови полета. За да адаптирате фигури към текст, използвайте Форматиране - Обект - Текст.

Адаптирането е достъпно само за текстови полета. За да адаптирате фигури към текст, използвайте Форматиране - Текст.

Теми, свързани с показаната

Позициониране на обекти

Завъртане на обекти

Завъртане