Съдържание
Индекс 🔎︎

# Клавишни комбинации (достъпност в LibreOffice Math)

Можете да управлявате LibreOffice Math без мишка.

## Пряко вмъкване на формула

Ако искате да вмъкнете формула в текстов документ и знаете как да я напишете, можете да постъпите по следния начин:

1. Напишете формулата в текста.

2. Изберете формулата.

3. Изберете командата Вмъкване - Обект - Формула.

## Вмъкване на формула чрез прозорец

- Ако искате да ползвате интерфейса на LibreOffice Math, за да редактирате формула, изберете командата Вмъкване - Обект - Формула без да е избран текст.

- Курсорът се намира в прозореца Команди и можете да наберете формулата.

- Можете да съставяте формули чрез панела „Елементи“. Ако той не е отворен, отворете го с командата Изглед - Елементи.

- Ако панелът „Елементи“ е отворен, можете да превключвате между него и прозореца „Команди“ с клавиша F6.

## Панел „Елементи“

### Стрелка наляво или надясно

Преминаване наляво или надясно към следващата категория или функция.

### Клавиш Enter

Избира категория (в раздела с категории) или вмъква функция в прозореца Команди (в раздела с функции).

### Tab

Преминаване от първата категория към първата функция в категорията.

### Shift+Tab

Преминаване от последната категория към последната функция в категорията.

Теми, свързани с показаната

Клавиши за работа с формули

Клавишни комбинации (достъпност в LibreOffice)