Съдържание
Индекс 🔎︎

# Зареждане на списъци с цветове, градиенти и щриховки

Можете да организирате цветове, градиенти или щриховки в списъци. LibreOffice предлага няколко списъка, които можете да зареждате за употреба във вашите документи. Ако желаете, можете да добавяте или изтривате елементи от списъците, както и да създадете ваши собствени списъци.

### За да заредите списък с цветове:

1. Изберете Форматиране - Област, след това отворете раздела Цветове.

2. Щракнете върху бутона Зареждане на списък с цветове.

3. Намерете желания списък с цветове и натиснете Отваряне. Файловете на списъците с цветове имат разширение .soc.

За да запишете списък с цветове, щракнете върху бутона Записване на списък с цветове, въведете име на файла и натиснете Записване.

Списъкът с цветове freieFarbe HLC е базиран на модела CIELAB и е оптимизиран за професионален печат в CMYK. Цветовете в списъците „Съвместимост“ и HTML са оптимизирани за дисплеи с цветова разделителна способност от 256 цвята. Палитрите LibreOffice и Material съдържат официалните цветове съответно на LibreOffice и Material Design. Палитрата tonal.soc предлага набор от цветове, организиран по контраст на осветеността, които са подходящи за разнообразен хардуер.

### За да заредите списък с градиенти:

1. Изберете Форматиране - Област, след това отворете раздела Градиенти.

2. Щракнете върху бутона Зареждане на списък с градиенти.

3. Намерете желания списък с цветове и натиснете Отваряне. Файловете на списъците с градиенти имат разширение .sog.

За да запишете списък с градиенти, щракнете върху бутона Записване на списък с градиенти, въведете име на файла и натиснете Записване.

### За да заредите списък с щриховки

1. Изберете Форматиране - Област, след това отворете раздела Щриховка.

2. Щракнете върху бутона Зареждане на списък с щриховки.

3. Намерете желания списък с щриховки и натиснете Отваряне. Файловете на списъците с щриховки имат разширение .soh.

За да запишете списък с щриховки, щракнете върху бутона Записване на списък с щриховки, въведете име на файла и натиснете Записване.

Теми, свързани с показаната

Форматиране - Област

Зареждане на стилове за линии и краища